

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-3

Ivanić-Grad, 6. veljače 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odlu****ke o izgledu službene odore te izgledu i sadržaju**

**službene iskaznice komunalnih redara Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **izgledu službene odore te izgledu i sadržaju službene iskaznice**

**komunalnih redara Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 111. stavka 3. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeću

**O D L U K U**

**o izgledu službene odore te izgledu i sadržaju službene iskaznice**

**komunalnih redara Grada Ivanić-Grada**

1. **OPĆE ODREDBE**

Članak 1.

Odlukom o izgledu službene odore te izgledu i sadržaju službene iskaznice komunalnih redara Grada Ivanić-Grada propisuje se vrsta, oblik i oznake službene odore, vrijeme nošenja odore, financiranje nabave odore te oblik, sadržaj i način izdavanja službene iskaznice komunalnih redara Grada Ivanić-Grada.

Članak 2.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

1. **IZGLED SLUŽBENE ODORE**

Članak 3.

(1) U obavljanju poslova komunalnog redarstva komunalni redar nosi službenu odoru propisanu ovom Odlukom.

(2) Službenu odoru čine:

- prsluk

- zimska jakna

- šilterica/kapa

- košulja/majica kratkih ili dugih rukava.

Članak 4.

Svi dijelovi službene odore su tamno plave boje, osim košulje/majice kratkih ili dugih rukava koja može biti bijele ili svijetloplave boje i imaju oznaku koja se sastoji od grba Grada Ivanić-Grada i riječi: „GRAD IVANIĆ-GRAD“ i „KOMUNALNI REDAR“ i to:

- na prednjoj strani i leđima prsluka,

- na prednjoj strani zimske jakne

- na prednjoj strani šilterice/kape,

- na prednjoj strani košulje/majica kratkih ili dugih rukava.

Članak 5.

(1) Svaki dio službene odore ima rok uporabe.

(2) Popis dijelova službene odore s naznakom roka uporabe iskazan je u Tablici 1. koja čini prilog i sastavni dio ove Odluke.

Članak 6.

(1) Upravni odjel Grada Ivanić-Grada nadležan za poslove komunalnog redarstva vodi evidenciju o izdanim i vraćenim dijelovima službene odore.

(2) Evidencija iz stavka 1. ovoga članka sadrži vrstu i količinu dijelova službene odore koji se izdaju, ime i prezime komunalnog redara koji je zadužuje, datum zaduženja te dio za napomenu i mjesto za potpis komunalnog redara.

Članak 7.

Osobi koja je raspoređena na radno mjesto komunalnog redara izdaje se nova službena odora.

Članak 8.

(1) Pojedini dijelovi službene odore mogu se zamijeniti i prije isteka rokova propisnih ovom Odlukom samo ako su oštećeni ili potpuno uništeni tijekom obavljanja službenih

zadaća.

(2) Ako je do oštećenja ili uništavanja pojedinih dijelova službene odore došlo u uporabnom roku, a to nije posljedica obavljanja službene zadaće, komunalnom redaru izdat će se nova odjeća o njegovom trošku.

Članak 9.

Uporabni rokovi službene odore produljit će se:

1. za vrijeme privremene nesposobnosti za rad (bolovanje) – dulje od mjesec dana neprekidno,

2. za vrijeme provedeno na rodiljnom dopustu,

3. kada je do umirovljenja ostalo manje od 6 mjeseci,

4. u drugim slučajevima kada komunalni redar nije obavljao poslove komunalnog redara.

Članak 10.

Komunalni redar kojemu je prestala služba u komunalnom redarstvu Grada Ivanić-Gradu ili je raspoređen na drugo radno mjesto, obvezan je vratiti službenu odoru koju je zadužio.

Članak 11.

(1) Komunalni redar je dužan nositi službenu odoru samo za vrijeme obavljanja poslova komunalnog nadzora.

(2) Komunalni redar dužan je službenu odoru održavati urednom i čistom o svom trošku.

(3) Komunalni redar ne smije otuđiti ili prepravljati službenu odoru.

Članak 12.

Troškovi nabave službene odore podmiruju se iz sredstava proračuna Grada Ivanić-Grada.

1. **IZGLED I SADRŽAJ SLUŽBENE ISKAZNICE**

Članak 13.

Službena iskaznica komunalnog redara (u daljnjem tekstu: službena iskaznica) izrađuje se na papiru bijele boje, dimenzije 85 x 55 mm, i zaštićuje se prozirnim plastičnim omotom. Tekst na iskaznici ispisan je crnom bojom.

Članak 14.

(1) Obrazac službene iskaznice sadrži:

1. **na prednjoj strani**
2. grb Republike Hrvatske
3. natpis: Republika Hrvatska, Zagrebačka županija, Grad Ivanić-Grad, Upravni odjel za komunalno gospodarstvo, prostorno planiranje, gospodarstvo i poljoprivredu
4. naziv: „SLUŽBENA ISKAZNICA KOMUNALNOG REDARA“
5. mjesto za fotografiju, veličine 28 x 32 mm, preko koje je u donjem lijevom kutu otisnut pečat Upravnog odjela za komunalno gospodarstvo, prostorno planiranje, gospodarstvo i poljoprivredu
6. ime i prezime nositelja iskaznice
7. broj iskaznice
8. **na poleđini**
9. tekst o ovlastima komunalnog redara
10. datum izdavanja iskaznice
11. mjesto za pečat i potpis pročelnika Upravnog odjela za komunalno gospodarstvo, prostorno planiranje, gospodarstvo i poljoprivredu

10. napomena da iskaznica vrijedi do opoziva.

(2) Obrazac službene iskaznice iskazan je u Prilogu 1. koji čini sastavni dio ove Odluke.

Članak 15.

Tekst o ovlastima komunalnog redara iz članka 14. točke 7. ove Odluke koji se nalazi na poleđini službene iskaznice glasi:

„Nositelj iskaznice ovlašten je u okviru svoje nadležnosti utvrđene zakonom i drugim propisima obavljati nadzor nad primjenom i izvršenjem propisa vezanih za provođenje komunalnog reda. Fizičke i pravne osobe dužne su komunalnom redaru omogućiti nesmetano obavljanje nadzora, a osobito pristup do prostorija, objekata, zemljišta, naprava i uređaja, dati osobne podatke i pružiti druge potrebne obavijesti o predmetu uredovanja.“

Članak 16.

Za vrijeme obavljanja poslova komunalnog nadzora komunalni redar je dužan nositi službenu iskaznicu.

Članak 17.

(1) Službenu iskaznicu izdaje pročelnik upravnog odjela Grada Ivanić-Grada nadležnog za poslove komunalnog redarstva, uz suglasnost gradonačelnika Grada Ivanić-Grada.

(2) Upravni odjel Grada Ivanić-Grada nadležan za poslove komunalnog redarstva vodi evidenciju o izdanim i vraćenim službenim iskaznicama komunalnih redara.

(3) Evidencija iz stavka 2. ovoga članka sadrži:

- ime i prezime komunalnog redara kojemu je izdana službena iskaznica

- evidencijski broj

- datum izdavanja

- datum vraćanja odnosno poništenja službene iskaznice

- dio za napomenu

- mjesto za potpis komunalnog redara.

Članak 18.

(1) Službena iskaznica smije se koristiti samo u svrhu obavljanja poslova komunalnog nadzora na području Grada Ivanić-Grada u okvirima zakonske i drugim propisima utvrđene nadležnosti komunalnih redara.

(2) Svaka zlouporaba povlači disciplinsku i kaznenu odgovornost.

(3) Pročelnik upravnog odjela Grada Ivanić-Grada nadležnog za poslove komunalnog redarstva može komunalnom redaru privremeno oduzeti službenu iskaznicu ako je protiv njega pokrenut disciplinski postupak za djela koja su navedena u zakonu kao teške povrede službene dužnosti, provedena istraga ili je podignuta optužnica za djela vezana uz obnašanje službene dužnosti, kao i iz drugih opravdanih razloga kada postoji opasnost zlouporabe dužnosti.

Članak 19.

(1) Komunalni redar čija je službena iskaznica oštećena ili koji je izgubi ili na drugi način ostane bez nje, obvezan je o tome odmah obavijestiti neposredno nadređenog službenika ili, ako nema neposredno nadređenog službenika, pročelnika upravnog odjela Grada Ivanić-Grada nadležnog za poslove komunalnog redarstva.

(2) Nova službena iskaznica izdat će se nakon što je oštećena, izgubljena ili na drugi način nestala iskaznica proglašena nevažećom i poništena u nadležnom upravnom odjelu Grada Ivanić-Grada.

Članak 20.

(1) Komunalni redar kojemu je prestala služba u komunalnom redarstvu Grada Ivanić-Gradu ili je raspoređen na drugo radno mjesto, obvezan je vratiti izdanu službenu iskaznicu pročelniku upravnog odjela Grada Ivanić-Grada nadležnog za poslove komunalnog redarstva.

(2) Vraćena službena iskaznica se poništava i pohranjuje uz evidenciju o izdanim i vraćenim službenim iskaznicama komunalnih redara iz članka 17. stavka 2. ove Odluke.

1. **ZAVRŠNE ODREDBE**

Članak 21.

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_\_ 2023. Željko Pongrac, pravnik kriminalist


Tablica 1.

POPIS DJELOVA ODJEĆE S NAZNAKOM ROKA UPORABE

|  |  |  |  |
| --- | --- | --- | --- |
| Redni broj | Naziv i vrsta odjeće | Količina  Komad | Uprabni rok  (izražen u mjesecima) |
| 1. | Prsluk | 1 | 12 |
| 2. | Zimska jakna | 1 | 24 |
| 3. | Šilterica/kapa | 2 | 12 |
| 4. | Košulja/majica dugih ili kratkih rukava | 4 | 12 |

Prilog 1.

SLUŽBENA ISKAZNICA KOMUNALNOG REDARA



|  |  |
| --- | --- |
| **PREDMET:** | Prijedlog Odluke o izgledu službene odore te izgledu i sadržaju službene iskaznice komunalnih redara Grada Ivanić-Grada |
| **PRAVNI TEMELJ:** | Na temelju članka 111. stavka 3. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 111. stavka 3. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbama Zakona o komunalnom gospodarstvu (Narodne novine, broj 68/18, 110/18, 32/20) propisano je kako komunalni redar u obavljanju službene dužnosti nosi službenu odoru i ima službenu iskaznicu. Izgled službene odore te izgled i sadržaj službene iskaznice komunalnog redara propisuje predstavničko tijelo jedinice lokalne samouprave odlukom.

Sredstva za provedbu ove Odluke osigurana su u proračunu Grada Ivanić-Grada za 2023. godinu.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.